
Liivi lahe meretuulepargi elektriühenduse riigi eriplaneeringu ja KSH aruande eelnõu.

Arvamuse esitamine

Olles saanud Teie 04.06.2026  teate nr 13-3/2004-1 Liivi lahe meretuulepargi  REP-i avalikust väljapanekust esitame puudutatud isikuna omapoolse  seisukoha.

Selgitame, et Rannamajaka OÜ i (Mihkli tee 4 ja 6 ning Sireli kinnistute müügilepinguga seotud isikuna) on puudutatud isik kavandatava elektrikaabli trassi ja selle kasutusõiguse suhtes. 

Teatame et oleme kategooriliselt vastu kaablite trassi kulgemiseks alternatiivi 1B kaudu ( lõunapoolne maaletuleku trass-Mihkli 6 ja Mihkli 4 variandid).

Teie kavandatud tegevus ei ole kooskõlas kinnisasja omaniku põhiõigustega, mis on sätestatud nii Eesti Vabariigi põhiseaduses kui ka asjaõigusseaduses.
Mihkli tee  kinnistutelele on 2022.a kehtestatud detailplaneeringu alusel kavandatud eluhoonete rajamine koos teede ja tehnovõrkude väljaehitamisega, mis on kinnisasja kasutusotstarbe ja omandiõiguse oluline osa. Lisame, et elektri , side  ja veevarustuse tehnovõrgud on eelmisel aastal välja ehitatud, teede väljaehitus lõpetatakse lähiajal (tähtaeg augustis).   
Elektrikaabli paigaldamine kavandatud asukohta seab otsese ja olulise piirangu kinnisasja omandile ja kasutusvabadusele. 
Sellise piirangu kehtestamiseks on vajalik omaniku selgesõnaline ja vaba tahteavaldus, mida me keeldume andmast. 

Märgime, et kavandatud servituudiala asukoht paikneb ka Sireli kinnistu metsamaa kõlvikul, ning trassi rajamisega hävitataks või kahjustataks oluliselt metsamaa kõlvikut (nn. luitemännik). Metsaga kaetud alad on ka Mihkli tee 4 ja 6  kinnistutel.

Kavandatava elektripaigaldise kaitsevööndis tegutsemine on äärmiselt piiratud, sealjuures on keelatud puude istutamine, mis tähendab, et metsakoridori asemel jääb kinnisasja omanikule sisuliselt lage maakoridor sh mereäärsel liivikul paikneva männiku osas, ning pea kogu kinnisasjal paiknev mets tuleks maakaabli rajamiseks maha raiuda, sealjuures uut peale istutada ei või. 

Seega kahjustab kavandatud asukoht kinnisasja omaniku õigusi äärmiselt ebaproportsionaalselt, elimineerides kinnistult hoonestuse rajamise, metsa ning tekitades kinnistu suurusega võrreldes väga suure kaitsevööndi, milles kehtivad ranged piirangud, sh puuduks nendest piirangustest tulenevalt võimalus ka endist olukorda taastada (istutamine, puude juured trassil on keelatud). 


Lisaks juhime tähelepanu järgmistele õiguslikele aspektidele:

         1. Omandiõiguse puutumatus: Vastavalt Eesti Vabariigi põhiseaduse § 32 on igaühe omand puutumatu ja võrdselt kaitstud. Kõik omandit piiravad meetmed, sealhulgas servituudi seadmine, peavad olema rangelt seadusega põhjendatud, proportsionaalsed ning tagama omaniku õiguste maksimaalse kaitse. Teie kavandatud tegevus ei vasta nendele põhimõtetele.
         2. Servituudi seadmise õiguslik alus: Asjaõigusseaduse § 156 lg 1 kohaselt saab isiklikku servituuti seada üksnes kinnisasja omaniku ja õigustatud isiku kokkuleppel. Meie selgesõnaline seisukoht on, et me ei nõustu servituudi seadmise ega elektrikaabli paigaldamisega oma kinnistule.
         3. Avalik huvi ja sundvaldus: Juhul kui viitate avalikule huvile, juhin tähelepanu, et avalike huvide ja eraomandi õiguste vaheline tasakaal tuleb tagada proportsionaalsuse põhimõttest lähtudes. Teie ettevõttel lasub kohustus tõendada, et puuduvad alternatiivsed lahendused (nt trasside ümberpaigutamine), mis ei kahjustaks eraomaniku õigusi. Oleme valmis vaidlustama mis tahes katse rakendada sundvaldust või muid piiravaid meetmeid kõikides Eesti ja vajadusel rahvusvahelistes kohtutes. 
         4. Valmisolek kohtumenetluseks: Käesolevaga kinnitame, et ettevõte on valmis investeerima kogu vajaliku aja ja raha, et tagada meie omandi ja õiguste kaitse ning Teie ettevõtte plaanide õiguspärasuse ja proportsionaalsuse kontroll. 

Lisainformatsioonina teatame , et 2026.a on sõlmitud Võlaõiguslik müügileping kinnistusraamatusse kantud eelmärke ja hüpoteegiga kinnistutele Mihkli tee 4 ja 6 ning Sireli kinnistule  omanikfirma Valge hotell OÜ ja Rannamajaka OÜ vahel.
See leping sätestab muuhulgas, et   Müüja kohustub tagama, et müügilepingu eseme suhtes ei kehtiks Lepingus sätestamata või Ostjaga kooskõlastamata tehinguid ega oleks esitatud kinnistamisavaldusi ning asjaõiguse käsutamine pärast eelmärke kandmist kinnistusraamatusse on tühine osas, milles see eelmärkega tagatud nõuet kahjustab või piirab. 
Seega Lepingus kajastamata servituutide või/ja isikliku kasutusõiguse seadmine (sh REP-st tulenev isiklik kasutusõigus) müügilepingu eseme suhtes  kindlasti kahjustab ja piirab eelmärkega tagatud omandamisnõuet.

